
Geirfa allweddol i'w defnyddio trwy gydol Lefelau Dau i Bump:
· Tystiolaeth – unrhyw beth a all gael ei ddefnyddio i brofi rhywbeth.
· Gwybodaeth – rhywbeth yr ydych yn ei ddysgu wrth astudio, ymchwilio i neu brofi rhywbeth.
· Syniad – pan fyddwch chi'n gwybod yn sydyn beth i'w wneud
· Canfyddiad –  darganfyddiad, yn enwedig gan ysgolheigion neu wyddonwyr. Canfod yw'r weithred o ymchwilio i rywbeth neu ei ddadansoddi.
· Cofnod – rhywbeth sydd wedi cael ei ysgrifennu.
· Ymholiad – gofyn cwestiynau er mwyn cael gwybodaeth.
· Arsylwi ar – edrych ar rywbeth, sylwi ar ffeithiau neu gymryd mesuriadau.
· Trefnu – dosbarthu pethau yn ôl rhyw fath o nodwedd.
· Grwpio – trefnu yn ôl trefn dosbarthiadau neu gategorïau.
· Cymharu – edrych ar ddau neu ragor o bethau, a nodi sut y maent yn debyg/wahanol.
· Disgrifio – adrodd am fanylion rhywbeth, naill ai ar lafar neu yn ysgrifenedig.
· Llunio – creu trwy drefnu a chysylltu syniadau, dadleuon a chysyniadau.

Geirfa allweddol i'w defnyddio trwy gydol Lefelau Tri i Bump:
· Cynllun – cyfres o gamau i'w cymryd neu nodau i'w cyflawni.
· Dull – ffordd o wneud rhywbeth, yn enwedig ffordd systematig.
· Meini Prawf Llwyddiant – mae'r rhain yn disgrifio sut beth yw llwyddiant pan fydd y nod/amcan dysgu wedi'i gyflawni. Rhaid iddynt fod yn benodol, yn bendant ac yn fesuradwy.
· Cyfarwydd – pan fo rhywbeth yn gyffredin neu'n adnabyddus.
· Trefnu – trefnu trwy gynllunio'n systematig a chydymdrech
· Barn – cred bersonol.
· Newid – dod yn wahanol mewn ffordd arbennig.
· Nodi – cydnabod bodolaeth.
· Rhagfynegiad – yr hyn y mae rhywun yn ei gredu a fydd yn digwydd.
· Canlyniad – effaith rhywbeth.
· Patrwm – rhywbeth sy'n ailadrodd mewn modd y gellir ei ragweld.
· Tueddiad – patrwm neu symudiad ystadegol.
· Ffaith – darn o wybodaeth am bethau sydd wedi digwydd.
· Cred – syniad y mae rhywun yn derbyn ei fod yn wir neu'n real
· Cyfarpar – pa adnoddau bynnag sy'n angenrheidiol i gwblhau tasg.
· Profiadau o ddydd i ddydd – digwyddiadau cyffredin sy'n rhoi'r arsylwad neu'r cyfranogiad mewn cyd-destun.
· Cyfarwyddyd – gweithgaredd sy'n cyflwyno gwybodaeth neu sgìl.
· Esboniad – gosodiad ynghylch sut neu pam y mae rhywbeth fel y mae.
· O blaid – rheswm dros wneud rhywbeth.
· Yn erbyn – rheswm dros beidio â gwneud rhywbeth.



Geirfa allweddol i'w defnyddio trwy gydol Lefelau Pedwar i Bump:
· Gwyddonol – tystiolaeth sy'n ganlyniad i astudiaeth ac arbrawf, nid barn a dyfaliadau.
· Prawf Teg – arbrawf sydd wedi'i reoli'n ofalus er mwyn sicrhau bod yr wybodaeth sy'n cael ei chasglu yn ddibynadwy.
· Newidyn – rhywbeth y gellir ei newid.
· Casgliad – crynhoi'r arsylwadau a'r canfyddiadau.
· Penderfyniad – safbwynt neu farn sy'n cael ei llunio ar ôl ystyried.
· Gogwydd – dewis un peth dros rywbeth arall, yn enwedig rhywbeth annheg.
· Diwygiad – newid sy'n cael ei wneud i syniad neu fformat gwreiddiol.
· Amrediad – amrywiaeth o bethau mewn maes lle mae rhywbeth yn gweithredu.
· Tebyg – rhywbeth sydd â'r un nodweddion, neu nodweddion sydd bron yr un peth.
· Esbonio – diffinio rhywbeth, dangos sut y mae'n gweithio, neu ddweud beth ydyw.

Geirfa allweddol i'w defnyddio trwy gydol Lefel Pump:
· Newidyn Annibynnol – newidyn y mae ei werthoedd yn annibynnol ar y newidiadau yng ngwerthoedd newidynnau eraill (beth sy'n cael ei newid?)
· Newidyn Dibynnol – y gwerth sy'n newid yn ôl y newidiadau yr ydych chi'n eu gwneud i'r newidyn annibynnol.
· Newidyn Parhaus – newidyn sy'n cael ei fesur gyda data parhaus, e.e. pwysau, hyd, amser, tymheredd.
· Cyfiawnhau – rhoi rhesymau dros eich gweithredoedd, credoau neu feddyliau.
· Cywir – wedi'i gwblhau gydag bron ddim camgymeriadau, gan ystyried ei drachywiredd.
· Cynnydd – y weithred o symud ymlaen tuag at nod, i gyfeiriad gwella.
· Perthynas – llunio neu wneud cysylltiad rhwng dau grŵp neu fwy.
· Dibynadwyedd – bod yn ddibynadwy ac yn gyson o ran ymddygiad.
· Model – creu cynrychiolaeth o rywbeth.
· Cyson – bod yr un peth drwyddi draw.
· Safbwynt – ffordd o ystyried sefyllfaoedd neu bynciau.
· Gwerthuso – llunio barn, sydd, yn fwyaf tebygol, yn seiliedig ar ganlyniadau a geir o ryw raddau o ddadansoddi .
· Strategaeth – cynllun gweithredu systematig.
· Priodol – yn addas i sefyllfa benodol.
· Annhebyg – ddim yn debyg.

